พ่อมีอาการปวดหลัง มีไข้หนาวสั่น ไปหา ตรวจว่าติดเชื้อทางเดินปัสสาวะส่วนบน ให้ยามาแล้วให้กลับบ้าน กลับมาพ่อมีอาการหน้าบวม ตัวบวมด้วยค่ะ ไข้ลดลงแล้ว แต่ยังปวดหลังอยู่มาก อาการแบบนี้ควรดูแลอย่างไร แล้วแบบไหนต้องกลับไปพบแพทย์ด่วนคะ
สวัสดีค่ะ หากได้รับการวินิจฉัยจากแพทย์ ว่ามีการติดเชื้อทางเดินปัสสาวะส่วนบน และได้ยามาทาน แล้วเกิดอาการหน้าบวม ตัวบวม แสดงว่าอาจเกิดการแพ้ยาขึ้นค่ะ แนะนำควรหยุดทานยาไปก่อน และรีบไปพบแพทย์เพื่อตรวจโดยเร็วค่ะ แต่หากแพทย์ตรวจแล้วว่าไม่ได้เกิดจากการแพ้ยา ก็อาจเกิดจากสาเหตุอื่นๆ เช่น มีภาวะไตวายเกิดขึ้น มีภาวะหัวใจวาย เป็นต้นส่วนการที่ยังมีอาการปวดหลังอยู่มาก ก็อาจเป็นผลจากการติดเชื้อทางเดินปัสสาวะส่วนบน หรืออาจเกิดจากการมีนิ่วในไตหรือท่อไต หรือมีกล้ามเนื้อหลังอักเสบร่วมด้วย ซึ่งก็ควรแจ้งแพทย์เพื่อตรวจหาสาเหตุเพิ่มเติมต่อไปค่ะ